VEDTÆGTER

for

Grundejerforeningen LÆRKEVÆNGET, 4623 Lille Skensved

**§ 1**. Foreningens navn er Grundejerforeningen LÆRKEVÆNGET med hjemsted i Køge kommune.

Dens område er parceller udstykkede fra ejendommen matr.nr. 4a af Ejby by og sogn, bortset fra

stamparcellen.

**§ 2**. Alle ejere af parceller inden for foreningens område har ret og pligt til at være medlem af foreningen.

I tilfælde af ejerskifte indtræder den nye ejer af parcellen i den hidtidige ejers rettigheder og forpligtelser

over for grundejerforeningen således, at indbetalte kontingenter mv. og andel i foreningens formue tjener

til imødegåelse af den nye ejers ansvar.

Refusionsopgørelse mellem køber og sælger er foreningen uvedkommende, og den til enhver tid værende

ejer hæfter for alle ejendommens forpligtelser over for grundejerforeningen.

Grundejerforeningen udfylder, på anmodning, oplysningsskema fra sælgers i forhold til:

1) Information om grundejerforeningen og pligtigt medlemskab, samt

2) Sælgers økonomiske mellemværende med grundejerforeningen

Skriftlig underretning om parcellens overdragelse og dermed udtræden for sælgeren og indtræden for

køberen skal senest 14 dage efter handelens indgåelse gives til foreningen af køberen.

Ethvert medlem skal orientere bestyrelsen om dennes e-mailadresse, samt sikre at bestyrelsen altid er i

besiddelse af en valid e-mailadresse. E-mailadressen bruges af bestyrelsen til indkaldelse af

generalforsamling, referater af samme, referater af bestyrelsesmøder, nyhedsbreve og lignende.

Skriftlig information fra bestyrelsen er lig med omdelt brev eller e-mail.

Medlemmers andel i foreningens formue kan ikke gøres til genstand for særskilt overdragelse eller

retsforfølgning under nogen form.

**§ 3.** Grundejerforeningens formål er at varetage medlemmernes interesser over for kommune og andre

offentlige myndigheder for så vidt angår sager omkring grundejerforeningens område, f.eks. vandforsyning.

kloakanlæg, gadebelysning, veje og grønne områder, jf. bl.a. den tinglyste deklaration af 1975.

Foreningen har ligeledes til formål at vedligeholde fællesarealer.

**§ 4**. Foreningen hæfter over for tredjemand kun med egne midler.

**§ 5**. Kontingentet fastsættes af generalforsamlingen for 1 år ad gangen og betales en gang årligt den

1.februar

Manglende indbetalinger, der kræver rykkerskrivelse, berettiger kassereren til at opkræve et gebyr på 100

kr. pr gang der udsendes rykkerbeskrivelse.

**§ 6**. Ethvert medlem er pligtig at holde sin parcel ryddelig og ren, så ukrudt ikke generer nabohaver.

Overholdelse heraf påses af bestyrelsen, som om nødvendigt, foranstalter renholdelse udført på

medlemmernes vegne og for dennes regning.

**§ 7.** Generalforsamlingen er foreningens højeste myndighed.

Ordinær generalforsamling skal afholdes hvert år inden udgangen af oktober måned. Indkaldelsen sker

skriftligt til hvert enkelt medlem med 14 dages varsel.

Indkaldelsen skal være vedlagt det reviderede regnskab for sidste budgetår samt forslag til budget for det

kommende regnskabsår, indkomne forslag samt dagsorden.

**§ 8**. Dagsordenen til den ordinære generalforsamling skal mindst indeholde følgende punkter:

1. Valg af dirigent

2. Bestyrelsens beretning

3. Fremlæggelse af det reviderede regnskab til godkendelse

4. Indkomne forslag

5. Fastsættelse af kontingent og godkendelse af budget

6. Valg af bestyrelse og suppleant

7. Valg af 1 revisorer og 1 revisorsuppleant

8. Eventuelt

Forslag fra medlemmerne, som ønskes behandlet på den ordinære generalforsamling må i skriftlig form

være bestyrelsen i hænde senest 4 uger før generalforsamlingen.

Forslag, der indkommer efter fristen på 4 uger, kan optages til drøftelse under punktet eventuelt, men

ikke på dagsordenen til afstemning.

Dirigenten, der ikke må være af bestyrelsen eller revisor i foreningen, leder generalforsamlingen og afgør

bl.a. alle spørgsmål om afstemningsmåden, stemmeafgivningen og dens resultater.

Alle valg og almindeligt foreliggende sager afgøres ved simpelt stemmeflertal. Der kan kun afgives I stemme

pr. parcel, selv om den skulle have flere ejere. Medlemmer kan lade sig repræsentere på

generalforsamlingen ved behørig skriftlig fuldmagt. Ingen kan dog stemme for mere end 2 fuldmagter ved

samme generalforsamling. Behørig skriftlig fuldmagt afleveres til formanden senest kl. 12 på dagen for

generalforsamlingen.

Parceller, der er i restance til grundejerforeningen, har ikke stemmeret.

Til vedtægtsændringer kræves, at mindst halvdelen af parcellerne er til stede eller lovligt repræsenteret, og

at mindst 2/3 stemmer for ændringsforslaget. Opnås der flertal for ændringsforslaget, uden at kravet om

tilstedeværelse af det krævede antal parceller er opfyldt, indkaldes der til ekstraordinær generalforsamling

inden 1 måned. Denne indkaldelse sker skriftligt til hver parcel og med en frist på mindst 8 dage. På denne

ekstraordinære generalforsamling kan vedtægtsændringen vedtages med 2/3 stemmeflertal uden hensyn

til det fremmødte antal parceller.

Enhver ændring i vedtægterne skal, for at være gyldige, godkendes af Køge kommune. Med hensyn

til opløsning af foreningen henvises til bestemmelserne i § 13.

**§ 9**. Ekstraordinær generalforsamling afholdes, når bestyrelsen finder det formålstjenligt, eller når mindst

1/4 (8) af foreningens stemmeberettigede medlemmer fremsætter skriftlig begæring derom til bestyrelsen

med anførsel af dagsorden.

Bestyrelsen er herefter pligtig til at foranstalte den ekstraordinære generalforsamling afholdt inden 1

måned efter begæringens modtagelse, dog ikke i perioden 15/6 - 15/8. Indkaldelsen skal ske skriftlig med

mindst 8 dages varsel.

**§ 10**. Generalforsamlingsreferat, underskrevet af både sekretær og dirigent, skal være samtlige parceller i

hænde senest 1 måned efter generalforsamlingen.

**§ 11**. Bestyrelsen består af 3 medlemmer, der vælges for 2 år ad gangen. På ulige årstal vælges formand og

på lige årstal vælges kasserer og sekretær. Der vælges hvert år suppleant til bestyrelsen

Hvervet som bestyrelsesmedlem er ulønnet. Dog kan der, i det omfang det skønnes rimeligt, tillægges det

enkelte bestyrelsesmedlem et mindre honorar efter generalforsamlingens godkendelse.

Bestyrelsen forestår den daglige drift under ansvar for generalforsamlingen og efter det vedtagne budget.

Foreningen tegnes af bestyrelsen enkeltvis eller samlet, alt efter kategorien af sager.

Kassereren administrerer foreningens midler, opkræver kontingent og afholder de løbende udgifter iflg.

det vedtagne budget.

Bestyrelsen kan til løsning af særlige opgaver nedsætte udvalg, der kan bestå af medlemmer uden for

bestyrelsen, idet dog udvalgsformanden skal være bestyrelsesmedlem.

Bestyrelsen er berettiget til i nødvendigt omfang at engagere lønnet bistand i sager, hvor det skønnes

påkrævet.

Det ansvar, der påhviler foreningen som ejer af veje, stier og fællesarealer, der tilskødes

grundejerforeningen, er bestyrelsen pligtig at inddække ved tegning af forsikringer i nødvendigt omfang.

Bestyrelsen holder bestyrelsesmøde. når et af bestyrelsesmedlemmerne finder det påkrævet. Beslutninger

træffes medalmindeligt stemmeflertal.

Sekretæren udarbejder referat af alle bestyrelsesmøder. Nyhedsbreve er at betragte som referat.

I det tilfælde, et bestyrelsesmedlem udtræder af foreningen, bliver umyndiggjort eller bliver frataget

rådigheden over sit bo, skal bestyrelsen snarest muligt supplere sig med en af de valgte suppleanter.

**§ 12**. Foreningens regnskabsår går fra 1/1 til 31/12

**§ 13**. Opløsning af grundejerforeningen kan ikke ske uden samtykke fra Køge kommune. Beslutning

om opløsning af foreningen skal ske efter reglerne om vedtægtsændringer i § 8.

Ved opløsning af foreningen tilfalder foreningens nettoformue Køge kommune til anvendelse til formål

inden for grundejerforeningens område.

Vedtægterne er gældende pr. 01.januar 2020

Således ændret på ekstraordinær generalforsamling den xx.xx.2019, og endeligt vedtaget på

ekstraordinære generalforsamling den xx.xx.2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand – Lasse Poulsen Dirigent

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sekretær

Godkendt af Køge kommune

Dato xx.xx.2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_